**НАЦРТ**



РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

**ОПШТИНА ИРИГ**

**СКУПШТИНА ОПШТИНЕ**

**Број:**

**Датум: \_\_.\_\_.2025. године**

И Р И Г

На основу члана 46. Закона о планирању и изградњи („Сл. гласник РС“ бр.72/2009,81/2009 - испр., 64/2010 - одлука УС, 24/2011, 121/2012, 42/2013- одлука УС, 50/2013 - одлука УС, 98/2013-одлука УС,132/2014, 145/2014, 83/2018, 31/2019, 37/2019-др. закон, 9/2020, 52/2021 и 52/2023) и члана 40. Статута Општине Ириг („Сл. лист општина Срема“, број 10/2019) Скупштина општине Ириг, по прибављеном позитивном мишљењу Комисије за планове општине Ириг од 14.03.2025. године, на седници одржаној дана \_\_\_\_\_\_\_\_\_\_\_\_\_\_\_\_\_\_ 2025. године доноси

**ОДЛУКУ О ИЗРАДИ**

**ПЛАНА ДЕТАЉНЕ РЕГУЛАЦИЈЕ ПЛАЖЕ НА АКУМУЛАЦИЈИ ДОБРОДОЛ**

**Члан 1.**

Приступа се изради Плана детаљне регулације плаже на акумулацији Добродол (у даљем тексту: План).

**Члан 2.**

Овом одлуком утврђује се оквирна граница обухвата Плана, а коначна граница обухвата Плана ће се дефинисати Нацртом Плана.

Оквирном границом обухвата Плана обухваћене су целе катастарске парцеле број: 273, 283, 284, 339, 274, 577, 271 и 272, као и делови катастарских парцела број: 580, 337, 338, 578, 350, 362, 313, 289, 351, 278, 280, 279, 294, 352, 314, 295, 281, 276, 287, 300, 306, 301, 282, 365, 347, 355, 368, 358, 354, 340, 346, 579, 319, 312, 277, 353, 359, 325, 275/2, 275/1, 307, 361, 369, 360, 320, 348, 364, 349, 345, 363, 288, 367, 370, 366, 356 и 357.

Предметна локација Плана се налази у катастарској општини Добродол.

Укупна површина подручја обухваћеног границом обухвата Плана износи око 8,13 ha.

Графички приказ границе обухвата планског подручја је саставни део ове Одлуке.

**Члан 3.**

Изради Плана детаљне регулације приступа се на основу Закона о планирању и изградњи („Сл. гласник РС“, бр. 72/2009, 81/2009, 64/2010-одлука УС, 24/2011, 121/2012, 42/2013-одлука УС, 50/2013 - одлука УС , 98/2013-одлука УС, 132/2014, 145/2014,83/2018, 31-2019, 37/2019-др. закон, 9/2020, 52/2021 и 62/2023), Правилника о садржини, начину и поступку израде докумената просторног и урбанистичког планирања („Сл. гласник РС“, бр. 32/2019), Просторног плана општине Ириг („Сл. лист општина Срема“, бр. 31/2021 и 38/2021-исправка, 38/22-исправка, 29/23-исправка).

 **Члан 4.**

Принципи планирања, засновани су на стратегији развоја и смерницама из Просторног плана општине Ириг. Планирање, коришћење и уређење простора засновано је на принципу функционалности, рационалности и одрживом развоју са нагласком на тражење најоптималнијег решења за уређење простора око дела језера са дефинисањем саобраћајница и посебним освртом на одржање еколошког аспекта и заштите животне средине.

 **Члан 5.**

Визија израде Плана је усклађивање планираних садржаја са потенцијалима и ограничењима у простору на начин који би омогућио одрживост планског решења, као и економску, еколошку и социјалну оправданост планираних садржаја.

Основни циљ израде Плана детаљне регулације је дефинисање правила за уређење и изградњу садржаја плаже на акумулацији Добродол, утврђивање регулације јавних површина саобраћајница и услова прикључења на комуналну инфраструктуру.

**Члан 6.**

Плански концепт планирања, коришћења, уређења и заштите планског подручја засниваће се на коришћењу постојећих вредности подручја, прецизног дефинисања намене површина у оквиру површина у функцији туризма и рекреације и дефинисању мера на заштити простора.

Овим планом обухваћено је: део грађевинског земљишта изван грађевинског подручја насеља Добродол и део ванграђевинског подручја атара КО Добродол који обухвата пољопривредно, грађевинско и водно земљиште.

**Члан 7.**

Ефективан рок за израду Нацрта Плана је 4 (четири) месеца, од дана достављања Заводу, Извештаја о обављеном раном јавном увиду, програмског задатка и прибављања услова од надлежних органа и организација.

 **Члан 8.**

Носилац израде Плана детаљне регулације је Одељење за просторно планирање, урбанизам, грађевинске и имовинско- правне послове Општинске управе Ириг.

Средства за израду Плана детаљне регулације обезбедиће Општина Ириг.

 **Члан 9.**

Израда Плана детаљне регулације поверава се Јавном предузећу „Завод за урбанизам Војводине“ Нови Сад, Железничка број 6/III.

**Члан 10.**

После доношења ове Одлуке, носилац израде Плана - орган надлежан за послове урбанизма општине Ириг, организоваће упознавање јавности са општим циљевима и сврхом израде Плана, могућим решењима за развој просторне целине, као и ефектима планирања, у поступку оглашавања раног јавног увида.

Рани јавни увид оглашава се у средствима јавног информисања и у електронском облику на интернет страници јединице локалне самоуправе и на интернет страници доносиоца плана и траје 15 дана. Рани јавни увид почиње даном оглашавања.

**Члан 11.**

За План детаљне регулације потребна је израда Извештаја о Стратешкој процени утицаја плана на животну средину. Решење о изради Извештаја о Стратешкој процени утицаја плана на животну средину је саставни део ове Одлуке.

**Члан 12.**

Пре подношења органу надлежном за његово доношење, План подлеже стручној контроли и излаже се на јавни увид.

Излагање Плана на јавни увид оглашава се у дневном листу и локалном листу, као и у електронском односно дигиталном облику на интернет страници органа надлежног за излагање нацрта планског документа на јавни увид (подаци о времену, месту и начину на који заинтересована правна и физичка лица могу доставити примедбе на План, као и друге информације које су од значаја за јавни увид).

Јавни увид обавиће се излагањем Нацрта Плана, у трајању од 30 дана, у згради општине Ириг, Војводе Путника број 1, и путем интернет странице општине: www.irig.rs.

**Члан 13.**

План ће бити сачињен у 4 (четири) примерака у аналогном и 4 (четири) примерака у дигиталном облику, од чега ће по један примерак потписаног Плана у аналогном облику и по један примерак Плана у дигиталном облику чувати у својој архиви Обрађивач, а преостали примерци ће се чувати у органима Општине.

**Члан 14.**

Плана детаљне регулације ће бити сачињен у аналогном и дигиталном облику, што ће бити регулисано одлуком о доношењу Плана детаљне регулације.

**Члан 15.**

Ова Одлука ступа на снагу осмог дана од дана објављивања у „Службеном листу општина Срема“.

**ПРЕДСЕДНИК**

**Томислав Станојчев**

****